תקרית וושינגטון (1952)

תקרית וושינגטון הייתה סדרה של דיווחים על תצפיות של עב"מים בין התאריכים 12 - 29 ביולי 1952 מעל לוושינגטון הבירה. התצפיות המתוקשרות ביותר אירעו בשני סופי שבוע רצופים, ב-19–20 ביולי וב-26–27 ביולי.

== כרונולוגיה של האירועים ==
=== אירועי ליל ה-19 עד 20 ביולי 1952 ===
ביום שבת, 19 ביולי 1952, בסביבות השעה 23:30 בקר הטיסה אדוארד נוג'נט בשדה התעופה האזרחי של וושינגטון הבחין לראשונה בשבעה אובייקטים בלתי מזוהים על גבי מסך המכ"ם.<ref name="washingtonpost.com">Carlson, Peter; Carlson, Peter (21 July 2002). [https://www.washingtonpost.com/archive/lifestyle/2002/07/21/50-years-ago-unidentified-flying-objects-from-way-beyond-the-beltway-seized-the-capitals-imagination/59f74156-51f4-4204-96df-e12be061d3f8/ "50 Years Ago, Unidentified Flying Objects From Way Beyond the Beltway Seized the Capital's Imagination"]. The Washington Post.</ref> העב"מים הופיעו בתחילה כ-24 קילומטרים דרומית מערבית לוושינגטון הבירה ולפי ההערכות מהירותן נעה בין 160 ל-500 קמ"ש. בקר הטיסה הארי בארנס, אשר היה הממונה של נוג'נט, הבחין בהמשך בעב"מים בראדר. בארנס ציין על כך בהמשך "ידענו מיד שקיים מצב מאוד מוזר... תנועותיהם היו רדיקליות לחלוטין בהשוואה לתנועות מטוסים רגילים." עם זאת, המכ"ם בבסיס חיל האוויר אדוארדס לא הצליח באותה העת לזהות את העב"מים ברדאר שלהם. בהמשך טייס של קפיטל איירליינס דיווח כי ראה הבחין במספר אובייקטים בלתי מזוהים בין וושינגטון הבירה ומרטינבורג (בווירג'יניה המערבית). בהמשך העב"מים טסו מעל לבית הלבן ובניין הקפיטול. בעקבות כך הוזעקו למקום מטוסי קרב אך העב"מים הצליחו להתחמק במהירות מהמקום וכמו גם ממסכי הראדר והמכ"ם. עם זאת, לאחר שמטוסי הקרב עזבו העב"מים חזרו לטוס מעל לשמי וושינגטון הבירה. בעקבות כך נשלחו בשנית מטוסי קרב לאזור בו ריחפו העב"מים, אך גם הפעם העב"מים הצליחו להתחמק במהירות מהמקום וכמו גם ממסכי הראדר והמכ"ם. העב"מים המשיכו להופיע ולהיעלם פעמים מרובות עד חמש לפנות בוקר. תושבי רבים בעיר, וכמו גם טייסי קרב, מפעילי המכ"ם בשדה התעופה האזרחי של וושינגטון, ומפעילי המכ"ם בבסיס חיל האוויר אנדרוס היו כולם עדים לתצפית העב"מים בשמי העיר. האובייקטים זוהו לאחרונה באמצעות מכ"ם בשעה 5:30 לפנות בוקר.

=== אירועי ליל ה-26 עד 27 ביולי 1952 ===
ביום שבת 26 ביולי 1952 בשעה 20:15 טייס ודיילת בטיסת של נשיונל איירליינס שטסה מעל לוושינגטון הבירה הבחינו במספר אובייקטים בוהקים שטסו מעל למטוסם.<ref name="washingtoncitypaper.com">[http://www.washingtoncitypaper.com/news/article/13023374/saucers-full-of-secrets "Saucers Full of Secrets"].</ref> מספר דקות לאחר מכן בקרים בנמל התעופה האזרחי של וושינגטון ובבסיס חיל האוויר אנדרוס הבחינו גם הם בעב"מים במכ"מים. גם הפעם העב"מים טסו מעל וושינגטון הבירה, אך הצליחו להתחמק במהירות מהמקום וכמו גם ממסכי הראדר והמכ"ם כאשר הוזעקו למקום מטוסי קרב.

== אחרית דבר ==
הדיווחים זכו לסיקור נרחב בכלי התקשורת.<ref>[http://www.nicap.org/waves/thepress1952.htm THE DAILY PRESS] (selected U.S. newspaper stories from July 1952; URL accessed March 14, 2007</ref><ref>[http://www.ufoevidence.org/documents/doc892.htm "UFOs Fly Directly Over Washington DC"] from the Washington Post, July 28, 1952; URL accessed March 14, 2007</ref><ref>[http://www.ufoevidence.org/documents/doc823.htm "Alien Armada!"] by Peter Carlson, וושינגטון פוסט, 2002; URL accessed March 14, 2007</ref>

במהלך מסיבת עיתונאים שנערכה ב-29 באוגוסט 1952<ref>[http://www.fold3.com/image/1/12428060/ "Page 2 Project Blue Book - UFO Investigations - Fold3"]. Minutes of Press Conference Held By Major General John A. Samford Director of Intelligence, U.S. air Force 29 July 1952 - 4:00p.m. - Room 3E-869, The Pentagon.</ref> ציין הגנרל האמריקני ג'ון סמפורד שהסיבה לתצפיות היא תופעת היפוך טמפרטורות (אינוורסיה). את ההסבר דחו מספר עדי ראייה שהתעקשו כי הם הבחינו בבירור ב"צלחות מעופפות" מתכתיות ולא בעננים יוצאי דופן, או בהשתקפות של הבזקי אור.

== בתרבות הפופולרית ==
הפרק "The Washington Merry-Go-Round", אשר היה הפרק העשירי והאחרון של העונה הראשונה של סדרת הטלוויזיה "Project Blue Book" בערוץ ההיסטוריה, עסק כולו בתקרית.<ref></ref>

==הערות שוליים==

קטגוריה:עצמים בלתי מזוהים
קטגוריה:1952 בארצות הברית
קטגוריה:וושינגטון די. סי.: היסטוריה